《雙皂荚行》
宋代·陈叔度

绿叶森森迎晓日，雙雙暗结秋霜实。
乾坤造化借风流，阴灵滑稽为谁匹。
一蔕雙葩心两同，风力雨绵神其功。
中官始奏献奇异，祥图瑞牒挥毫锋。
四海万方只一株，缭绕周墙百丈余。
侍从宫娃共争取，攀援棘刺血罗襦。
采得温泉奉金辇，雪莹肌肤红玉暖。
合难当前此物生，上皇都笑天机浅。

作者简介：陈叔度，庆州（今甘肃庆阳）人（《续资治通鉴长编》卷一二六）。仁宗庆历四年（一○四四），为虢州推官、监环州入中（同上书卷一四六）。